Grimstadbanen

Grimstadbanen var en jernbanestrekning mellom Grimstad og Rise stasjon i Aust-Agder, åpnet i 1907 og nedlagt i 1961. 

Grimstadbanen ble anlagt og drevet av private investorer under navnet Grimstad-Frolandbanen, men overtatt av NSB i 1912Til Grimstad med folk, gods og levende dyr på Avtrykk.no, 25.02.2015. Banen var opprinnelig smalsporet (1067 mm), men bygget om til normalspor (1435 mm) i 1935. Banen hadde forbindelse med Treungenbanen på Rise stasjon. 

Grimstadbanen hadde liten trafikk, og allerede i 1939 vurderte NSB nedleggelse. I 1961 ble banen nedlagt.Bjerke og Tovås 1989 s. 89 – 93

Deler av traséen ble gjort om til vei, bl.a. Fylkesvei 404, Fylkesvei 407 og Fylkesvei 408. Europavei 18 ligger også delvis over den gamle strekningen. Flere deler av traseen er likevel bevart, bl.a. langs Rorevannet der den ligger som turvei.

Arkivet
Arkivet etter Grimstadbanen befinner seg på KUBEN i Arendal. Arkivet stammer hovedsakelig fra perioden da Grimstadbanen var privateid. Arkivet omfatter kopibøker, postjournaler, korrespondanse, regnskap, samt diverse. Arkivet omfatter også en utklippsbok med avisutklipp fra årene før nedleggelsen i 1961. 

Referanser

 Litteratur 




 Eksterne lenker 

 Grimstadbanen i openstreetmap.org

Kategori:Nedlagte jernbanestrekninger i Norge
Kategori:Jernbanestrekninger i Agder
Kategori:Samferdsel i Grimstad
Kategori:Arendals historie
Kategori:Arendalsbanen
Kategori:Jernbanestrekninger åpnet i 1907
Kategori:1907 i Norge
Kategori:Jernbanestrekninger nedlagt i 1961
Kategori:Privatarkiv fra Aust-Agder
Kategori:Arkiv oppbevart ved KUBEN
Kategori:Jernbanebyggverk i Arendal
Kategori:Byggverk i Grimstad
Kategori:Aust-Agders samferdselshistorie
Kategori:Tidligere byggverk i Agder